Sowat 170 000 oorledenes het hul laaste rusplek in 'n geskatte 53 000 grafte op die Highgate-begraafplaas gevind, waaronder bekende persoonlikhede soos Karl Marx. In die 1970's is die begraafplaas byna aan verval prysgegee nadat die privaat eienaars dit nie meer winsgewend kon bedryf nie. Plantegroei is nie meer beheer nie, en vandale het verwoesting gesaai.
In 1975 het belangstellende vrywilligers in 'n vereniging saamgesluit om die begraafplaas van algehele verwaarlosing te red. Tans het die vredehof, wat in 'n westelike en oostelike afdeling verdeel word, de facto die status van 'n natuurreservaat en word dit in die National Register of Historic Parks and Gardens gelys.
Ontsluit van "https://af.wikipedia.org/w/index.php?title=Highgate-begraafplaas&oldid=1778784"
Die bladsy is laas op 6 September 2018 om 13:55 bygewerk.